મુંબઈઃ આઈટી કંપની ટાટા કન્સલ્ટન્સી સર્વિસેઝ આઠ લાખ કરોડ માર્કેટ કેપવાળી બીજી ભારતીય કંપની બની ગઈ છે. કંપનીનો શેર મંગળવારે 2%ની તેજી સાથે 2,094 રૂપિયાના સૌથી ઉચ્ચ સ્તરે પહોંચી ગયો. શેરમાં તેજીથી માર્કેટમાં TCSનું વેલ્યુએશન વધીને પહેલી વખત 8 લાખ કરોડ ઉપર પહોંચી ગયું છે. રિલાયન્સ ઈન્ડસ્ટ્રીઝ આ આંકડો સ્પર્શનારી પહેલી કંપની છે. તેને 23 ઓગસ્ટે આ સિદ્ધિ પ્રાપ્ત કરી હતી. જો કે રિલાયન્સનું હાલનું MCAP 8 લાખ કરોડ રૂપિયાથી નીચે છે.